Poštovani roditelji!

Šaljem zadatke za petak, 3 .4. 2020. prema rasporedu sati.

Hrvatski jezik – Diktat ( č , ć ) u NL – prilog

 Za one koji žele više - poveznica

 [https://wordwall.net/hr/resource/1107540/hrvatski-jezik/%c4%8ditanje-re%c4%8denica-i-prijepis](https://wordwall.net/hr/resource/1107540/hrvatski-jezik/%C4%8Ditanje-re%C4%8Denica-i-prijepis)

Hrvatski jezik – Veliko i malo tiskano slovo Z z

 Pročitaj i riješi zadatke u početnici i radnoj bilježnici str. 52. a u pisanku napiši jedan

 red veliko tiskano slovo Z a jedan red malo tiskano slovo z prema uputi u početnici i

 prepiši pitanje u pisanku i odgovori velikim tiskanim slovima.

 Koga je zabolio zub?

Likovna kultura – Imaš vremena raditi i idući tjedan.

 Približava nam se Uskrs. Blagdan Isusova uskrsnuća. Razgovaraj s ukućanima kako

 se slavi Uskrs u tvojoj obitelji? Pokušaj sam pročitati priču ili zamoli roditelje.

 *Egipćani su u dalekoj prošlosti vjerovali da se Zemlja izlegla iz jajeta. Mnoge drevne priče i mitovi počinju tako da je u početku postojalo jaje iz kojeg se stvorio svijet.*

*U vrijeme Uskrsa mnogi ljudi ukrašavaju jaja koja zovu pisanice.*

*Volite li jesti jaja? Na koji način? Čija jaja jede najveći broj ljudi?*

*Osim kokoši, jaja nese i druga perad kao što su guske, patke i pure, ali mnoge ptice. Zbog toga su jaja različite veličine, boje i oblika. Neka su okrugla, a neka duguljasta. Smatra se da šiljasta i izdužena jaja nesu ptice koje puno lete. Sova nese jaja oblika globusa. Ptica šljuka nese šiljasta jaja poput kapi kiše. Najmanja ptica kolibrić nese jaja veličine tic-tac bombona. Guščja jaja su dva do tri puta veća od kokošjih. Noj nese vrlo velika jaja. Jedno nojevo jaje je dovoljno za obrok četveročlanoj obitelji.*

*Jaje je vrlo vrijedna i zdrava namirnica.*

*Zanimljiva izgleda su prepeličja jaja koja su pet puta manja od kokošjih jaja. Po sebi imaju tamnosmeđe točke i mrljice različita oblika. Kosova jaja su zelenkasta sa smeđim točkama i mrljama.*

Nakon ove priče i razgovora crtat ćeš točke i mrlje na papiru u obliku jajeta prema uputi;

*Flomasterom (crnim i smeđim) nacrtaj točke i mrlje na papiru u obliku jajeta. Oponašaj izgled ljuske prepeličjeg i kosova jajeta. Možeš nacrtati više jaja.*

*Za prepeličje jaje koristi smeđi papir i crni flomaster, a za kosovo zeleni papir i smeđi flomaster. Trudi se rasporediti točke i mrlje na papiru . Svoje radove možeš zalijepiti na papir i svojoj obitelji čestitati Sretan Uskrs!*

 Tjelesno zdravstvena kultura – Zauzmi ležeći položaj na leđima, bradu i koljena približi koliko

 možeš i koljena obuhvati objema rukama ( u tom su položaju vrat i leđa povijeni). Kratkotrajno

 se ljuljaj na leđima.

 Igraj se u prirodi!

 Ugodan vikend i srdačan pozdrav !